Morago ga kopano, ke ne ka abelwa go ya go dira kwa Lima, Peru. Ke ne ka ya ka tlhamalalo kwa kabelong ya me e ntšha ke tswa kwa New York, ke tsamaya le kgaitsadi yo mosha yo ke neng ke tlile go bereka nae. Ke ne ka ithuta Se-Spain mme ke ne ke nna kwa legaeng la barongwa le le neng le le fa godimo ga ofisi ya lekala ya Basupi ba ga Jehofa. Go ne go itumedisa thata go rera koo le go itse bakaulengwe le bokgaitsadi ba lefelo leo. 6 Eno ke tsela e e tshwanelang tota ya go tlhalosa kgosi e ntšha. “Ke ene [Hesekia] yo o neng a kgemetha Bafilisitia go ya go fitlha kwa Gasa le dikarolo tsa yone tsa naga.” (2 Dikgosi 18:8) Go ya ka ditiragalo tse di kwadilweng tsa Kgosi ya Asiria e bong Senakeribe, Bafilisitia ba simolola go busiwa ke Hesekia. “Batho ba maemo a a kwa tlase”—bogosi jo bo koafetseng jwa Juda—ba nna le polokesego le dithoto tse dintsi, fa Filisitia yone e le mo leubeng.—Bala Isaia 14:30, 31.